《暮过高邮州》
清代·张九钺

甓社湖深水指东，玩珠楼影拂征篷。荻花香冷歌前月，蒲叶声多酒后风。

乡梦夜兼柔橹发，诗怀秋与远烟空。文游台畔登临意，一枕寒螀恨未穷。

作者简介：（1721—1803）湖南湘潭人，字度西，号紫岘。乾隆二十七年举人，历官江西、广东诸县知县。所至赈灾、治吏，兴修水利，有治声。后落职归里，主昭潭书院。早负才名，诗学李白。有《陶园诗文集》、《晋南随笔》等。